Document ID: 32002D0459

Komisijos sprendimas
2002 m. birželio 4 d.
pateikiantis ANIMO kompiuterių tinklo vienetų sąrašą ir panaikinantis Sprendimą 2000/287/EB
(pranešta dokumentu Nr. C(2002) 2026)
(tekstas svarbus EEE)
(2002/459/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [1], su paskutiniais pakeitimais, padarytais Direktyva 92/118/EEB [2], ypač į jos 20 straipsnio 3 dalį,
kadangi:
(1) Siekiant užtikrinti ANIMO kompiuterių tinklo veikimą, reikėtų nustatyti Sprendimo 91/398/EEB [3] 1 straipsnyje minimus įvairius vienetus ir sudaryti atnaujintą sąrašą.
(2) Nyderlandų, Jungtinės Karalystės, Prancūzijos, Danijos, Vokietijos, Ispanijos, Airijos, Portugalijos, Austrijos ir Švedijos prašymu reikėtų iš dalies pakeisti Komisijos sprendimu 2000/287/EB [4] sudarytą ANIMO vienetų sąrašą dėl vietos vienetų ir pasienio kontrolės postų.
(3) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Vienetų sąrašas ir jų atpažinimas, kaip apibrėžta Sprendimo 91/398/EEB 1 straipsnyje, išdėstomas priede.
2 straipsnis
Sprendimas 2000/287/EB panaikinamas. Nuorodos į panaikintą sprendimą aiškinamos kaip nuorodos į šį sprendimą.
3 straipsnis
Šis sprendimas skirtas valstybėms narėms.
Priimta Briuselyje, 2002 m. birželio 4 d.

Labels: 3
6
12
18
15